**VÁLLALKOZÁSI SZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

Telefonszáma: +36-27/510-107

(a továbbiakban: **Megrendelő),** mint megrendelő,

másrészt a **\*nyertes ajánlattevő neve**

Székhely:

Cégjegyzékszám:

Adószám:

Bankszámlaszáma:

Képviselője:

Telefonszáma:

e-mail címe:

(a továbbiakban: **Vállalkozó),** mint vállalkozó

(Megrendelő és Vállalkozó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Megrendelő beszerzési eljárást indított ki 2022. szeptember 27. napján „**Martaszfaltos útjavítás**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. A fenti beszerzési eljárás során a beérkezett ajánlatok értékelését követően a Megrendelő a Vállalkozó ajánlatát fogadta el nyertes ajánlatként így Felek a törvényes határidőn belül szerződést (továbbiakban: Szerződés) kötnek egymással.
5. **SZERZŐDÉST ALKOTÓ DOKUMENTUMOK**
6. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

* 1. **A Szerződéses Okmányokat az alábbi iratok alkotják:**
* Szerződés törzsszövege,
* Kiegészítő tájékoztatásra adott ajánlatkérői válaszok (amennyiben erre sor került);
* Ajánlatkérő dokumentáció;
* Vállalkozó, mint Ajánlattevő ajánlata.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

* 1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
   1. Megrendelő a Szerződés aláírásával megrendeli, Vállalkozó pedig a Szerződés aláírásával elvállalja a beszerzési eljárás iratanyagában, különösen a Műszaki Leírásában (továbbiakban: „Műszaki Leírás”) meghatározott építési-szerelési munkák teljes körű kivitelezését (továbbiakban: **Munkák**) a jelen Szerződésben meghatározott díjért (továbbiakban: Vállalkozói Díj) a IV.2. pontban meghatározott építési munkaterületen.
   2. Vállalkozó kijelenti, hogy a beszerzési eljárás során részére átadott, a Munkákhoz kapcsolódó dokumentumokat egy tapasztalt kivitelezőtől elvárható gondossággal ellenőrizte és azt a Munkák megvalósítására alkalmasnak találta a beszerzési eljárás során megállapított Vállalkozói Díj ellenében, a jelen Szerződésben rögzített teljesítési határidőkön belül. Ennek megfelelően Megrendelő a Szerződéses Okmányok módosulása hiányában semmilyen további adatszolgáltatásra nem köteles, e körben Vállalkozó nem hivatkozhat Megrendelői késedelemre.
   3. A Szerződés teljesítése során használt anyagokkal, minőségbiztosítással kapcsolatos előírásokat, továbbá a kivitelezési tevékenységre vonatkozó követelményeket (mennyiségi és minőségi mutatókat) a Szerződéses Okmányok tartalmazzák.
   4. Vállalkozó a Szerződés teljesítését Megrendelő által rendelkezésre bocsátott dokumentumok, Vállalkozó nyertes ajánlata és Megrendelő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.
   5. Felek rögzítik, hogy jelen Szerződés tárgyát oszthatatlannak tekintik, függetlenül az esetleges teljesítési szakaszoktól.
   6. Felek rögzítik, hogy jelen szerződés opciós tételt nem tartalmaz.
2. **A SZERZŐDÉS HATÁLYBALÉPÉSE, A TELJESÍTÉS HATÁRIDEJE, A TELJESÍTÉS ÁTADÁS – ÁTVÉTELE**
3. Jelen Szerződés a Felek általi aláírását követő munkanapon lép hatályba, és a hatálybalépéstől számítva **1 hónap határozott időtartamra kötik.**
4. **Az építési munkaterület pontos körülírása:**

2600 Vác, Törökhegyi út, 4202 hrsz.

2600 Vác, Gyöngyike utca, 22676 hrsz.

1. **A munkaterület átadása:**
   1. Megrendelő az építési munkaterületet Vállalkozó részére a Szerződés teljesítéséhez alkalmas állapotban a Szerződés hatályba lépését követően 5 napon belül (amennyiben ez munkaszüneti nap, úgy a következő munkanapon), melynek megtörténtéről Felek jegyzőkönyvet kötelesek felvenni. Megrendelő köteles a munkaterület átadásával egyidejűleg ismertetni Vállalkozóval a munkahely munkavédelmi, tűzrendészeti és vagyonvédelmi sajátosságait.
   2. A munkaterület megközelítése okán a környezet megóvásáért, az okozott kár helyreállításáért a Vállalkozó felelősséggel tartozik.
2. **Teljesítési határidők:**
   1. Az Épkiv. 3. § (2) bekezdés d) pontja szerinti Tervszolgáltatási határidő kapcsán Felek rögzítik, hogy a kivitelezési tervszolgáltatásra a beszerzési eljárás során sor került Megrendelő részéről.
   2. A Szerződés teljesítési határideje: munkaterület átadásától számítottan **1 hónap.**
   3. A Szerződés teljesítési határideje alatt a Vállalkozó köteles a Munka műszaki átadás-átvételi eljárását sikeresen teljesíteni.
   4. A tervezett kezdés határideje, határnapja: a Szerződés IV.1. pont szerinti hatálybalépése.
3. **Felelős műszaki vezető, az építési naplóba bejegyzésre jogosult személyek, műszaki ellenőr:**
   1. Vállalkozó köteles biztosítani, hogy a felelős műszaki vezető a kötelezettségeit a vonatkozó jogszabályokkal összhangban teljesítse.
   2. A felelős műszaki vezető, valamint a szakági vezetők (amennyiben van ilyen) személyének megváltoztatása esetén arról haladéktalanul értesíteni kell Megrendelőt.
   3. Vállalkozó felelős műszaki vezetője:

Név: […]*\* szerződéskötéskor kitöltendő*

Cím: […]*\* szerződéskötéskor kitöltendő*

Telefon: […]*\* szerződéskötéskor kitöltendő*

Fax: […]*\* szerződéskötéskor kitöltendő*

E-mail: […]*\* szerződéskötéskor kitöltendő*

* 1. Megrendelő részéről a Vállalkozó részére utasításokat adására jogosult személyek a Megrendelő részéről a következők:

Név: dr. Varga Borbála

Cím: 2600 Vác, Köztársaság út 34.

Telefon: +36-27/510-107

Fax: -

E-mail: [varga.borbala@vacholding.hu](mailto:varga.borbala@vacholding.hu)

1. Amennyiben Felek által nem rögzített minőségi, illetve műszaki tartalmat érintő kérdés merül fel, úgy Vállalkozó köteles megbízott műszaki ellenőrt haladéktalanul írásban tájékoztatni, majd a kapott utasításnak megfelelően köteles eljárni. Felek tudomásul veszik, hogy a kiviteli terv szerinti műszaki tartalomhoz képest a Munkát eltérően végezni csak a tervező jóváhagyásával és a vonatkozó jogszabályi rendelkezéseknek megfelelően lehet.
2. A munkavégzéshez esetlegesen szükséges külső vagy belső ideiglenes tárolóterületek, felvonulási létesítmények építése és karbantartása a Vállalkozó feladatát és költségét képezi.
3. Jelen Szerződés keretében megvalósuló építési beruházás építőipari kivitelezési tevékenysége kapcsán műszaki átadás-átvételi eljárást kell lefolytatni, az alábbiak szerint:
   1. A műszaki átadás-átvételi eljárás célja annak megállapítása, hogy Felek között létrejött Szerződés tárgya szerinti kivitelezési tevékenység a Szerződésben és jogszabályban előírtak alapján a kivitelezési dokumentációban meghatározottak szerint maradéktalanul megvalósult, és a teljesítés megfelel az előírt műszaki és a Szerződésben vállalt egyéb követelményeknek, jellemzőknek.
   2. A Vállalkozó a Szerződés 100 %-os műszaki készültség teljesítését legkésőbb a tényleges teljesítés előtt 8 nappal készre jelenti. Az átadás-átvételi eljárást a készre jelentés kézhezvételét követő 8 napon belül kell megkezdeni. Az átadás-átvételi eljárásra annak megkezdésétől számított 30 naptári nap áll rendelkezésre.
   3. A műszaki átadás-átvételi eljárás során a Megrendelő műszaki ellenőre az átvételhez szükséges vizsgálatokat elvégzi, írásos nyilatkozatban tájékoztatja a Megrendelőt a teljesítésről, a Vállalkozó pedig az esetleges javításokat, pótlásokat elvégzi.
   4. A számla benyújtásához előírt teljesítést a műszaki ellenőr ellenőrzi, és javaslata alapján a Megrendelő igazolja. A teljesítés igazolására a műszaki Megrendelő részéről annak képviselője vagy az általa meghatalmazott személy jogosult.
   5. A Megrendelő által megbízott műszaki ellenőr az átadás-átvételi eljárás során köteles a munkát megvizsgálni és a felfedezett hiányokat, hibákat jegyzőkönyvben rögzíteni.
   6. A Vállalkozó köteles a műszaki átadás-átvételi eljárás megkezdésekor 2 példányban átadni a Megrendelőnek az átadási dokumentációt (minőségi bizonylatok, jótállási jegyek, használati utasítások, megvalósulási terv), továbbá a létesítmény megfelelőségét tanúsító nyilatkozatokat, vizsgálati eredményeket, kimutatásokat, igazolásokat, közműszolgáltatói, szakhatósági nyilatkozatokat és hozzájárulásokat.
   7. A Megrendelő nem tagadhatja meg az átvételt a létesítmény olyan hibája miatt, amely, illetve amelynek kijavítása vagy pótlása nem akadályozza a rendeltetésszerű használatot.
   8. Ha az átadás-átvételi eljárás megkezdésekor tapasztalt kisebb jelentőségű, a rendeltetésszerű használatot nem akadályozó hibák határidőire nem készülnek el, akkor a Megrendelő a javítással, pótlással érintett szerkezetek árajánlatban szereplő összegének visszatartása mellett az átadás-átvételi eljárás lezárásához hozzájárul. A Felek az átadás-átvételi eljárás lezárásáig el nem készült javításokra, pótlásokra újabb határidőt határozhatnak meg.
4. **MEGRENDELŐ JOGAI ÉS KÖTELEZETTSÉGEI**
5. A Megrendelő jogosult:
   1. más vállalkozóval elvégeztetni a kifogásolt vagy hiányolt munkákat, a Vállalkozó költségére, akár a Vállalkozó ajánlati áránál magasabb áron is, ha felszólítására a Vállalkozó a kifogásolt, vagy hiányolt munkákat nem javítja, illetve nem pótolja az érvényes ütemterv tartásához szükséges határidőig, a Vállalkozó garanciális felelősségvállalásának megtartásával.
   2. Vállalkozónak a jelen Szerződésben vállalt feladatai ellátásával kapcsolatos tevékenységét önállóan vagy megbízólevéllel ellátott képviselője révén ellenőrizni olyan módon, hogy Vállalkozó teljesítését Megrendelő ez irányú tevékenysége ne akadályozza.
   3. bármely pótmunkát más Vállalkozóval elvégeztetni, figyelemmel a Kbt. rendelkezéseire.
6. Megrendelő köteles:
   1. Vállalkozó részére a kivitelezéshez szükséges munkaterületet a jelen Szerződésben meghatározott időpontban rendelkezésre bocsátani.
   2. Vállalkozó részére a Szerződés szerinti Vállalkozói Díjat megfizetni.
7. Vállalkozó köteles Megrendelő által adott valamennyi utasítást teljesíteni, eltekintve attól, ha ez jogszabály, hatósági rendelkezés megsértésére, avagy a vagyonbiztonság (ideértve az adatvagyont is) veszélyeztetésére vezetne, mivel ilyen esetben jogszerűen megtagadhatja a Vállalkozó az utasítás teljesítését. Megrendelő vagy bármely nevében eljáró személy célszerűtlen és/vagy szakszerűtlen utasítására Vállalkozó köteles Megrendelő jelen Szerződésben megnevezett kapcsolattartójának a figyelmét haladéktalanul írásban felhívni. Amennyiben felhívás ellenére is fenntartja Megrendelő az utasítást, úgy köteles azt végrehajtani, kivéve, ha az utasítás teljesítését jogszerűen megtagadhatja Vállalkozó.
8. **VÁLLALKOZÓ JOGAI ÉS KÖTELEZETTSÉGEI**
9. Vállalkozó akadályközlési kötelezettsége: Vállalkozó köteles a műszaki ellenőrt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a vállalkozás eredményességét, vagy kellő időre való elvégzését veszélyezteti. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
10. **Építési hulladék elszállítására kötelezett:** Az építőipari kivitelezés során keletkező hulladékok – engedéllyel rendelkező kezelőhöz történő – elszállítására Vállalkozó köteles (külön díjazás nélkül). A hulladék elszállítására, elszállíttatására kötelezett neve: [...]*\*szerződéskötéskor kitöltendő*
11. Vállalkozó kijelenti, hogy építőipari kivitelezési tevékenységét az épített környezet alakításáról és védelméről szóló **1997. évi LXXVIII. törvény (Étv.) 39. és 39/A. §**-ában meghatározottak szerint folytatja. Vállalkozó kijelenti, hogy a Szerződés teljesítése során építőipari kivitelezési tevékenységet kizárólag olyan gazdasági szereplő végez, amely gazdasági szereplő megfelel az **Étv. 39.§ (3) vagy (4) bekezdése** szerinti követelményeknek.
12. **A VÁLLALKOZÓI DÍJ, FIZETÉSI FELTÉTELEK**
13. A szerződés teljesítés ellenértékét képező Vállalkozói Díj összege: [...]*\*szerződéskötéskor* *kitöltendő* **Ft** **+ ÁFA**, azaz [...]*\*szerződéskötéskor* *kitöltendő* **forint** **+ ÁFA**.
14. Vállalkozói Díj, mint átalánydíj magában foglalja mindazon kockázatot, költséget és díjat, ami a Szerződés szerinti munka hibamentes, hiánytalan, szabályos, határidőben való, működésre kész és szakszerű kivitelezéséhez és beüzemeléséhez szükséges, ezért Vállalkozó Megrendelővel szemben további költségigénnyel nem élhet, kivéve a Felek által a vonatkozó jogszabályok rendelkezéseinek megfelelően megrendelt, elvégzett pótmunkák ellenértékét.
15. A Vállalkozó kijelenti, hogy az átalánydíjat a Munka ismeretében, továbbá az árazatlan költségvetési kiírás alapján adta meg.
16. Vállalkozó kijelenti, hogy a Megrendelő által rendelkezésére bocsátott információk alapján a Vállalkozói Díj kialakításához szükséges lényeges információk rendelkezésére álltak a Közbeszerzési Eljárás során.
17. Megrendelő kijelenti, hogy a jelen Szerződésben meghatározott építőipari kivitelezési tevékenység ellenértékének pénzügyi fedezetével rendelkezik, melyet saját forrásból kíván biztosítani.
18. A finanszírozás szállítói finanszírozással nem érintett (utófinanszírozás).
19. Felek rögzítik, hogy Megrendelő előleget nem biztosít.
20. A jelen szerződés, a számlázás, a kifizetés és az elszámolás pénzneme a HUF.
21. Felek rögzítik, hogy a Vállalkozó a Szerződés teljesítése után az általa kiállított teljesítésigazolás (a továbbiakban: **Teljesítésigazolás**) alapján jogosult a számla benyújtására.
22. Felek rögzítik, hogy a Vállalkozó szerződésszerű teljesítéséről a Szerződés teljesítését **(készre jelentést) követően haladéktalanul, de legkésőbb 5 napon belül köteles** Megrendelő részére kiállítani és megküldeni a teljesítési igazolást. Felek rögzítik, hogy a szerződésszerű teljesítést igazoló dokumentumként a Megrendelő feljogosított képviselője által aláírt teljesítésigazolás fogadható el.
23. Amennyiben a Megrendelő a teljesítésigazolás aláírásával késedelembe esik Vállalkozó akkor is jogosult a számlát kiállítani, ha a Szerződés teljesítését követő 8 napon belül Megrendelő, a teljesítéssel szemben kifogással nem él tekintettel arra, hogy ebben az esetben a Felek a Szerződést, szerződésszerűen telkesítettnek tekintik.
24. Felek rögzítik, hogy a szerződésszerű teljesítés igazolására **az Útkarbantartási részleg mindenkori vezetője** jogosult.
25. Vállalkozó a szerződésszerű teljesítést követően jogosult 1 db számlát kiállítani. A Vállalkozó a szerződésszerű teljesítést követő 8 naptári napon belül kell, hogy a számlát kiállítsa.
26. Felek rögzítik, hogy a Vállalkozói díjat a Megrendelő a Vállalkozó szerződésszerű teljesítését követően a Vállalkozó által, a teljesítésigazolás birtokában és alapján kiállított számlán feltüntetett **30 napos** fizetési határidőn belül köteles megfizetni akként, hogy a Vállalkozói díj összegét egyösszegben, magyar forintban átutalja a Vállalkozó fent megjelölt számlájára a Ptk. 6:130. § (1) – (2) bekezdése szerint.
27. Felek rögzítik, hogy a Vállalkozó a számlán vevőként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.**  A számla postai úton és/vagy elektronikusan is elküldhető a megrendelő címére: 2600 Vác, Köztársaság út 34. vagy [info@vacholding.hu](mailto:info@vacholding.hu).
28. Felek rögzítik, hogy a kiállításra kerülő számla mellékletét képezi:

* mindkét fél részéről aláírt, részletes teljesítés igazolás,
* készre jelentés dokumentuma,
* műszaki átadás – átvételi jegyzőkönyv.

1. A számla kötelező tartalmi eleme a Szerződés iktatószáma. Vállalkozó tudomásul veszi, hogy amennyiben a számla nem tartalmazza a szerződés iktatószámát, abban az esetben Megrendelő nem köteles kiegyenlíteni a számát.
2. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
3. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
4. Késedelmes fizetés esetén Megrendelő a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Vállalkozónak.
5. **A SZERZŐDÉS MEGERŐSÍTÉSE**
6. Amennyiben az Vállalkozó olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi-, illetve meghiúsulási kötbér fizetésére köteles az alábbi pontok szerint.
7. **Késedelmi kötbér:** Felek megállapodnak abban, hogy a Vállalkozó amennyiben olyan okból, amiért felelős (Ptk. 6:186. §) a teljesítéssel késedelembe esik, kötbér megfizetésére köteles.

A késedelmi kötbér mértéke: 1 %/ minden megkezdett naptári nap, de legfeljebb 20%.

A késedelemi kötbér alapja: a nettó Vállalkozói Díj.

A késedelmi kötbér maximális mértéke: nettó Vállalkozói díj 20%-a, amelynek elérése esetén Megrendelő jogosult a szerződéstől elállni (a döntése szerint a még nem teljesített munkák vonatkozásában felmondani), mely során az Vállalkozó a meghiúsulási kötbér megfizetésére lesz kötelezett.

1. **Meghiúsulási kötbér:** Vállalkozó meghiúsulási kötbér megfizetésére köteles az Megrendelő felé, ha olyan okból, amiért felelős (Ptk. 6:186.§) jelen Szerződés teljesedésbe menése meghiúsul.

A meghiúsulási kötbér mértéke: 30%.

A meghiúsulási kötbér alapja: nettó Vállalkozói díj.

1. Kötbérekkel kapcsolatos egyéb rendelkezések:
   1. A kötbér összegét a Megrendelő írásbeli felszólítással 8 napos fizetési határidővel jogosult követelni. Amennyiben az Vállalkozó a felszólítás kézhezvételét követő 3 napon belül érdemi (indoklásnak és annak igazolására alkalmas bizonyítékoknak a teljeskörű csatolásával) kimentést nem tesz, akkor a kötbérkövetelés elismertnek és beszámíthatónak minősül a kötbérfizetésre vonatkozó teljesítési határidő leteltét követően.
   2. Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé tovább hárítani.
   3. Az Vállalkozó köteles a Megrendelőnél az Vállalkozói szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
   4. A kötbérigény nem érvényesítése, vagy nem határidőben történő érvényesítése nem jelent joglemondást Megrendelő részéről.
   5. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
2. A kellékszavatosságra a fentiek és Ptk. vonatkozó rendelkezései megfelelően alkalmazandóak.
3. Vállalkozó köteles mentesíteni Megrendelőt a tájékoztatás vállalkozói kézhezvételétől számított 15 napon belül mindazon hátrányos jogkövetkezmények alól, amely a Vállalkozó nem szerződésszerű teljesítéséből eredően harmadik személy a Megrendelővel szemben érvényesít.
4. Vállalkozó köteles peres eljárás esetén – amennyiben erre jogi lehetőség van - a perbe a Megrendelő kérésére belépni, vagy Megrendelő pernyertességét a Megrendelő által kért jogszerű módokon egyébként elősegíteni. Ennek elmaradásából eredő valamennyi hátrányos következményért felelős Vállalkozó.
5. **JÓTÁLLÁS, SZAVATOSSÁG**
6. **Jótállás:**
   1. Vállalkozó jótállást vállal:
      1. valamennyi, jelen Szerződésben és annak alapját képező Szerződéses Okmányban meghatározott paraméter és műszaki adat eléréséért,
      2. hogy az általa létrehozott Munka eredményeként létrejött rendszer minősége mind a felhasznált anyagok, mind a Munka eredményeként létrejött rendszer szerkezete és kivitele szempontjából az érvényes magyar szabványoknak és előírásoknak megfelel és a szerződéses cél elérését maradéktalanul biztosítja,
      3. az építészeti munkák szakszerű és hibátlan elvégzésért, a vonatkozó szabványok és előírások betartásáért.
   2. Jótállás időtartama:
      1. Az egyes nyomvonal jellegű építményszerkezetek kötelező alkalmassági idejéről szóló 12/1988. (XII. 27.) ÉVM-IpM-KM-MÉM-KVM együttes rendelet (továbbiakban: Rend.) Mellékletében meghatározott jótállás időtartama a jogszabály szerint meghatározott időtartam.
      2. Vállalkozó jótállási kötelezettsége nem terjed ki azokra a hibákra, amelyekről a Vállalkozó bebizonyítja, hogy a hiba oka a teljesítés után keletkezett.
      3. A jótállás kezdete a sikeres műszaki átadás-átvétel befejezésének a napja.
7. **Szavatosság:** 
   1. Vállalkozót kellékszavatossági kötelezettség terheli, melynek szabályait a **Ptk.** tartalmazza. Amennyiben a beépített anyagok gyártója által vállalt időtartam ennél hosszabb, akkor ez az időtartam irányadó.
   2. Vállalkozó szavatolja, hogy a műszakilag és minőségileg kifogásolatlan kivitelben, a vonatkozó magyar és EU előírásoknak és szabványoknak megfelelőn teljesít.
   3. A 2.2.) pontban előírtaknak nem megfelelő teljesítést a Megrendelő jogosult Vállalkozó költségére és veszélyére visszabontatni és újraépíttetni, melyet Vállalkozó köteles haladéktalanul elvégezni úgy, hogy határidő módosulás ne történjen.
8. **A SZERZŐDÉS MEGSZŰNÉSE, FELELŐSSÉGI SZABÁLYOK**
9. Jelen szerződés megszűnhet közös megegyezéssel, és bármelyik fél részéről történő – indokolás nélküli – a Ptk. 6:278. §-a szerinti rendes felmondással.
10. Jelen szerződés felmondással való megszüntetése során Megrendelő köteles a Vállalkozó felé a felmondás napjáig arányos díjazását számla ellenében Vállalkozó jelen szerződésben megjelölt bankszámlájára átutalni.
11. A felmondási idő 30 (harminc) nap.
12. A felmondást írásban kell közölni.
13. Megrendelő felmondása esetén köteles megtéríteni a Vállalkozónak a felmondással okozott kárt, kivéve, ha a felmondásra a Vállalkozó szerződésszegése miatt került sor.
14. Ha a szerződést Vállalkozó alkalmatlan időben mondja fel, köteles megtéríteni a Megrendelőnek a felmondással okozott kárt, kivéve, ha a felmondásra a Megrendelő szerződésszegése miatt került sor.
15. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a közbeszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható, vagy ismétlődő, vagy olyan súlyú, ami okán a sérelmet szenvedett féltől ez nem várható el.
16. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
17. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
18. Súlyos szerződésszegésnek minősül Vállalkozó részéről különösen:
19. a Megrendelő írásbeli felszólítására, a Megrendelő által kifogásolt vagy hiányolt cselekményeket nem orvosolja vagy pótolja a megadott határidőn belül, vagy ismételten szerződésszegést követ el,
20. Vállalkozó által fizetendő késedelem esetére kikötött kötbér mértéke (érvényesíthető) eléri a maximális mértéket,
21. jogerős elmarasztaló határozatot hoznak az Vállalkozó szakmai tevékenységét érintő szabálysértés vagy bűncselekmény miatt;
22. Vállalkozó ellen jogerősen felszámolási eljárás indul, vagy végelszámolási kérelmet nyújt be,
23. Vállalkozó adószámát törlik,
24. Vállalkozó tevékenysége vagy mulasztása miatt a Megrendelő tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
25. Vállalkozó az ellenszolgáltatás változatlanságára vonatkozó előírást megsérti,
26. olyan tevékenységet vagy mulasztást tanúsít, mely a Megrendelő alaptevékenységének zavartalan végzését sérti vagy veszélyezteti,
27. Megrendelő jó hírnevét sérti vagy veszélyezteti,
28. Vállalkozó az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
29. Vállalkozó nem minősül átlátható szervezetnek,
30. az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Megrendelőt, vagy
31. a jogszabályban vagy jelen szerződésben ekként felsorolt esetek bármelyike bekövetkezik
32. Vállalkozó jogosult a Szerződést felmondani, ha a Megrendelő
33. a szerződésszerűen teljesített szolgáltatást alapos indok nélkül nem veszi át,
34. fizetési kötelezettségének a Megrendelő az Vállalkozó írásbeli, legalább 15 napos fizetési haladékot tartalmazó felszólítása ellenére sem tesz eleget,
35. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
36. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 naptári napos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
37. **KIMENTETT KÉSEDELEM, AKADÁLYKÖZLÉS**
38. **Kimentett késedelem:**
    1. Ha a teljesítési határidő kapcsán Vállalkozó, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Vállalkozó ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Vállalkozótól a leggondosabb eljárás mellett sem volt elvárható.
    2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Vállalkozó bizonyíthatóan nem felelős, és amely a Szerződés határidőben történő teljesítését megakadályozza, így különösen ha
       1. a késedelem oka Megrendelő közbenső szerződésszegése [Ptk. 6:150. §],
       2. a késedelem oka Megrendelő, mint jogosult átvételi késedelme [Ptk. 6:156. §],
       3. a késedelem oka Vállalkozótól független, annak oka a Szerződés szerinti beszerzési igény megvalósításában a Megrendelővel létesített jogviszony alapján – esetlegesen – részt Megrendelő harmadik személyek olyan magatartása, amely Vállalkozó határidőben történő teljesítését késlelteti.
    3. Vállalkozónak legkésőbb a tudomásszerzést követő munkanapon, hitelt érdemlő módon tájékoztatnia kell Megrendelőt a kimentett késedelemre okot adó körülményről vagy eseményről.
    4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
    5. Felek megállapodnak, hogy Megrendelőt a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Megrendelő közbenső szerződésszegése szándékosan történt.
39. **Akadályközlés:**
    1. Vállalkozó köteles Megrendelőt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
    2. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
40. Vállalkozó a Szerződéses okmányokban meghatározott feladatait a jelen Szerződés XIII.6.) pontjában megnevezett kapcsolattartójával, vagy az általa írásban kijelölt más megrendelői munkavállalóval együttműködve, velük folyamatosan egyeztetve köteles teljesíteni.
41. **TITOKTARTÁSI KÖTELEZETTSÉG, KAPCSOLATTARTÓK**
42. Vállalkozó a szerződés teljesítése során tudomására jutott tényeket, adatokat, egyéb információkat a jelen szerződés aláírásától számított három évig üzleti titokként köteles kezelni, azokról tájékoztatást, felvilágosítást a Megrendelő hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
43. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
44. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
45. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
46. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Vállalkozó nem hivatkozhat a levelezőrendszerének meghibásodására, csak akkor, ha olyan hiba merült fel, melyről Megrendelő tudott vagy tudhatott (pl.: Vállalkozó előzetes értesítése vagy kézbesíthetetlenségi jelentés Megrendelőhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
    1. kézben és átvételi igazolás ellenében történő átadás esetén az átadás időpontjában;
    2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
47. nem kereste” jelzéssel érkezett vissza, az iratot a kézbesítés második megkísérlésének napját,
48. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. faxüzenet formában az elküldést követő munkanapon (faxigazolás megérkezése esetén);
  2. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;

1. Kapcsolattartók:

|  |  |
| --- | --- |
| **Megrendelő részéről**:  Név: Rozmaring Sándor  E-mail: [rozmaring.sandor@vacholding.hu](mailto:rozmaring.sandor@vacholding.hu)  Tel.: +36-30/773-9910 | **Vállalkozó részéről**:  Név:  E-mail:  Tel.: |

1. Felek megállapodnak abban, hogy a Szerződés teljesítéskor a Megrendelő érdekében eljáró személy, illetve a Vállalkozó átvétellel Vállalkozó alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. **EGYÉB RENDELKEZÉSEK**
3. Szerződő felek megállapodnak abban, hogy a jelen szerződés hatálya alatt Vállalkozó köteles a Megrendelő rendelkezésére állni, és munkaidőben telefonon, vagy e-mail útján a Megrendelő részére a jelen szerződéshez kapcsolódóan tanácsadást nyújtani.
4. A Vállalkozó részére utasítást adó személy(ek)ben beállott változásról, annak bekövetkezésétől számított 3 napon belül a Megrendelő köteles a Vállalkozót írásban (legalább e-mail útján) értesíteni.
5. Felek rögzítik, hogy a Szerződés módosítása csak írásban érvényes.
6. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
7. Jelen szerződés a Kbt. szakaszai értelmében mentes a közbeszerzési eljárás lefolytatása alól.
8. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
9. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Megrendelő székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
10. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
11. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Vállalkozó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként, továbbá a szerződés 3. számú melléklete szerinti, az Áht. 55. § szerinti információkat tartalmazó adatlapon (részletes átláthatósági nyilatkozat) tesz nyilatkozatot.
12. Vállalkozó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Vállalkozó a nyilatkozatban foglaltak változása esetén arról haladéktalanul köteles Megrendelőt tájékoztatni. A valótlan tartalmú nyilatkozat alapján kötött visszterhes Szerződést Megrendelő felmondja vagy – ha a Szerződés teljesítésére még nem került sor – a Szerződéstől eláll.
13. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
14. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Megrendelőt, 1 (azaz „egy”) példány a Vállalkozót illeti meg.

Mellékletek:

* + 1. Ajánlatkérő dokumentáció
    2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:  Képviseli:  dr. Varga Borbála  ügyvezető  P.H. | Aláírás:  Képviseli:  képviselő  P.H. |
| *Megrendelő* | *Vállalkozó* |
| Vác, 2022. október hó \_\_. napján | \_\_\_\_\_\_, 2022. október hó \_\_. napján |

|  |
| --- |
| **Pénzügyi ellenjegyzés** |
| Aláírás:  Szabó Katalin  Váci Városfejlesztő Kft  P.H. |
| Vác, 2022. október hó \_\_. napján |